stanford-oval/wikipedia huggingface dataset:
קרב וגראם
לקריאה נוספת

כתריאל בן אריה, קרבות מופת, הוצאת לביא, 1994
David G. Chandler, Napoleon's Marshals, Weidenfeld & Nicolson, London, 1998, pp 247–251
Bowden, Scotty & Tarbox, Charlie. Armies on the Danube 1809. Arlington, Texas: Empire Games Press, 1980
Gill, John H. 1809: Thunder on the Danube. 3 Volumes, Frontline Books, 2007–2011
Nicholls, David (1999). Napoleon: A Biographical Companion. ABC-CLIO. p. 257. ISBN 978-0874369571.
נפוליאון בלובאו, מפקח מקרוב על החצייה.
ההתקפה הצרפתית (רגלים - כחול, פרשים - כחול/לבן), כנגד המערך האוסטרי (רגלים - כתום, פרשים - כתום/לבן) ב-5 ביולי בערב.
נפוליאון חוצה את הגשר לאי לובאו
חיילים צרפתים חוצים את הדנובה לפני הקרב
קייט בישופ (היקום הקולנועי של מארוול)

| --- | --- |

קייט בישופ בגילומה של היילי סטיינפלד, כפי שהיא מופיעה בכרזה הרשמית לסדרת היקום הקולנועי של מארוול "הוקאיי".
 הופעה ראשונה:  הוקאיי
 דיבוב:  היילי סטיינפלד
 מידע
 שם אמיתי:  קתרין בישופ
 מקצוע:  קשת
 כלי נשק:  חץ וקשת
 דמויות קשורות
 משפחה:  אלינור בישופ (אם) דרק בישופ (אב)
 חברים:  קלינט ברטון ילנה בלובה קמלה קאן לאקי
 אויבים:  מאפיית הטרנינגים
קתרין בישופ (באנגלית: Katherine Bishop), המכונה בדרך כלל קייט בישופ (Kate Bishop), היא דמות בדיונית המגולמת על ידי היילי סטיינפלד בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
בישופ היא קשתית מיומנת אשר גדלה להעריץ את הנוקם קלינט ברטון לאחר שהציל אותה ללא ידיעתו במהלך הקרב על ניו יורק. שנים לאחר מכן, היא פוגשת אותו ומצטרפת אליו כדי לחשוף קנוניה פלילית והופכת לבת חסותו.
נכון לשנת 2023, בישופ הופיעה בסרט אחד: "המארוולס". הדמות מופיעה בתפקיד ראשי במיני-סדרה "הוקאיי".
ביוגרפיה בדיונית > ראשית חייה

קתרין "קייט" בישופ נולדה לאלינור ודרק ממשפחת בישופ העשירה בעיר ניו יורק. בשנת 2012, בישופ צופה בקלינט ברטון נלחם נגד יחידות צ'יטאורי במהלך הקרב על ניו יורק. במהלך הפלישה, דרק נהרג. בלוויה שלו, בישופ נשבעת להפוך לגיבורה כמו ברטון, דבר שהוביל לאימוניה בקשתות, סיף, התעמלות ואמנויות לחימה. בשנת 2018, בישופ שרדה את ההתפוררות.
ביוגרפיה בדיונית > עבודה עם קלינט ברטון

בשנת 2024, בשבוע שלפני חג המולד, בישופ משתתפת באירוע צדקה עם אמה, מנהלת חברת "בישופ אבטחה". היא לומדת שאימה מאורסת לג'ק דוקיין. במהלך האירוע, בישופ מגלה מכירה פומבית מחתרתית של השוק השחור בה מוכרים שרידים ממתחם הנוקמים ההרוס. ג'ק ודודו ארמנד דוקיין השלישי משתתפים במכירה.
מאפיית הטרנינגים קוטעת את האירוע ובישופ נלחמת בהם כשהיא עוטה את חליפת הרונין כדי להסתיר את זהותה. היא מצליחה להימלט, אך קאז'י קאז'ימיארצק ממאפיית הטרנינגים מזהה אותה. בישופ מגלה שארמנד נרצח.
לאחר שחילצה כלב מהכביש – אשר מכנה לאקי, בישופ פוגשת את ברטון, אשר מתעמת איתה בנוגע לחליפת הרונין. בישופ לוקחת את ברטון לדירתה, אבל הם מותקפים על ידי המאפיה, ומוצאים מחסה בדירה של דודתה של בישופ. בישופ מתחילה לחשוד בג'ק ומגלה שהוא סייף מומחה, גילוי המוביל אותה להאמין שהוא הרג את ארמונד. לאחר שברטון נחטף על ידי המאפיה, היא מנסה להציל אותו ללא הצלחה ונלכדת בעצמה.
בישופ וברטון מתעמתים עם מיה לופז, המנהיגה של המאפיה המחפשת נקמה על רצח אביה בידי רונין. בישופ וברטון מצליחים להימלט לאחר מרדף מכוניות בו היא משתמשת בחיצי התחבולה של ברטון כדי להדוף את מאפיית הטרנינגים. השניים מגיעים לפנטהאוז של אלינור כדי ללמוד עוד על הטרנינגים באמצעות מאגר הנתונים של החברה שלה. אולם, בישופ ננעלת מחוץ לחשבון של אימה.
ביוגרפיה בדיונית > עבודה עם קלינט ברטון > חשיפת האמת

בעזרתה של לורה, אשתו של ברטון, בישופ וברטון מגלים שג'ק הוא המנכ"ל של Sloan Limited, תאגיד מעטפת שמלבין הון עבור מאפיית הטרנינגים. בישופ מסיקה שברטון הוא רונין, אך סולחת לו במהרה כשהיא מבינה את הכאב שחש לאחר שאיבד את משפחתו במהלך ההתפוררות.
בישופ וברטון פורצים לדירתה של לופז כדי לאתר שעון רולקס שחולץ ממתחם הנוקמים ונגנב על ידי הטרנינגים. הם מתעמתים עם לופז ועם המתנקשת האלמנה השחורה, ילנה בלובה. ברטון מפסיק את השותפות עם בישופ כשהוא מבין כמה המצב בו הם מעורבים הפך למסוכן. בדירתה, בישופ מותקפת על ידי בלובה, שחושפת ששירותיה נשכרו להרוג את ברטון. בלובה מנסה לשכנע את בישופ שברטון הוא לא הגיבור שהיא מעריצה, אך בישופ דוחה טענה זו.
מאוחר יותר, בישופ עוזרת לברטון להדוף את לופז ולהגיע לדירתו של גרילס, כבאי במחלקת הכבאות של העיר ניו יורק ושחקן לארפ עליו הם סומכים. בישופ מקבלת הודעה מבלובה, אשר מספרת לה שאלינור הסדירה את מותו של ברטון ושהיא שותפתו של וילסון פיסק, ראש הפשע המאורגן ביו יורק.
ביוגרפיה בדיונית > עבודה עם קלינט ברטון > הבסת מאפיית הטרנינגים

בישופ מגלה שאלינור היא זו שהרגה את ארמנד והפלילה את ג'ק. בישופ וברטון משתתפים במסיבת החג של אלינור, ובישופ מוצאת את אמא שלה, אשר ניתקה את קשריה עם פיסק במטרה לשמור עליה. בישופ מתעמתת עם בלובה, שעדיין מתכוונת להרוג את ברטון כנקמה על מותה של נטשה רומנוף. בישופ וברטון נלחמים במאפיית הטרנינגים ומביסים אותם, ובלובה מחליטה לחוס על חייו של ברטון.
בישופ נלחמת בפיסק וגורמת לו לאבד את ההכרה עם אחד מחיצי התחבולה של ברטון. אלינור נעצרת על ידי המשטרה על רצח ארמנד. בישופ לא מצליחה להתפייס עימה למרות שהיא יודעת שכל מה שאלינור עשתה היה עבורה. בחג המולד, בישופ נוסעת עם ברטון ולאקי לאיווה על מנת לחגוג את חג המולד בחווה של משפחת ברטון. מאוחר יותר, בישופ וברטון שורפים את חליפת הרונין ומנסים למצוא כינוי עבורה.
ביוגרפיה בדיונית > פגישת קמלה קאן

זמן מה מאוחר יותר, בישופ ולאקי שבים לדירתה של בישופ בעיר ניו יורק. בשנת 2025, בישופ חוזרת הביתה לילה אחד עם פיצה עבור לאקי כשהיא מוצאת את קמלה קאן בדירה. קאן מציגה את עצמה ושולפת מכשיר .S.A.B.E.R, חושפת שהיא מקימה צוות של גיבורים צעירים ומבקשת מבישופ להצטרף. בישופ מסכימה להצטרף.
אפיון דמות

סטיינפלד תיארה את בישופ כקשוחה, נבונה ושנונה ושהיכולות הגופניות שלה הן "מעבר לגג". סטיינפלד השוותה את הדמות לאמילי דיקנסון – אותה גילמה לפני הצילומים של הוקאיי – בכך שבישופ היא גם "דמות נשית חזקה ונחושה ועצמאית", כך שלעבור מדמות אחת לאחרת היה קל יותר.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2022 | הוקאיי | פרסי Critics' Choice Super (אנ') | השחקנית הטובה ביותר בסדרת גיבורי על | מועמדות |  |
| 2022 | הוקאיי | פרסי בחירת הילדים של ניקולדיאון | שחקנית טלוויזיה אהובה | מועמדות |  |
| 2022 | הוקאיי | איגוד מבקרי הוליווד (אנ') | השחקנית הטובה ביותר בסדרת הזרמת מדיה, קומדיה | מועמדות |  |
| 2022 | הוקאיי | פרס סאטורן | ההופעה הטובה ביותר של שחקן צעיר בסדרת הזרמת מדיה | מועמדות |  |
ביאורים

↑  כפי שמתואר בפרק "אל תפגשו את הגיבורים שלכם לעולם" בסדרה הוקאיי.
↑  כפי במתואר בפרקים "אל תפגשו את הגיבורים שלכם לעולם" ו"מחבואים" בסדרה הוקאיי.
↑  כפי שמתואר בפרק "הדים" בסדרה הוקאיי.
↑  כפי שמתואר בפרקים "נכון, שותפים?" ו"רונין" בסדרה הוקאיי.
↑  כפי שמתואר בפרק "So This Is Christmas?" בסדרה הוקאיי.
הערות שוליים

↑  Michael Koczwara, Hawkeye Season 1 Episode 2 Recap & Analysis: ‘Hide and Seek’, ComingSoon.net - Movie Trailers, TV & Streaming News, and More, ‏2021-11-29 (באנגלית אמריקאית)
↑  Hawkeye episode 5 recap: Marvel show's big bad steps out of the shadows, CNET (באנגלית)
↑  Keisha Hatchett, Hawkeye Recap: Ice Capades — Who Didn’t Survive the Finale? And What Was the Big Rolex Reveal?, TVLine, ‏2021-12-22 (באנגלית אמריקאית)
↑  Hailee Steinfeld on Bringing 'Badass' Kate Bishop to Life on 'Hawkeye', Entertainment Tonight (באנגלית אמריקאית)
↑  Adam Bentz, Hailee Steinfeld Compares Playing Hawkeye's Kate Bishop to Dickinson, ScreenRant, ‏2021-10-15 (באנגלית)
↑  Clayton Davis, Critics Choice Super Awards: ‘Spider-Man,’ ‘Justice League’ Among Film Nominees; ‘Evil,’ ‘Midnight Mass’ Lead TV, Variety, ‏2022-02-22 (באנגלית אמריקאית)
↑  Erik Pedersen, Critics Choice Super Awards: ‘Spider-Man: No Way Home’, ‘Squid Game’ & ‘WandaVision’ Lead Field, Deadline, ‏2022-03-17 (באנגלית אמריקאית)
↑  Erik Pedersen, Kids’ Choice Awards Nominations Set; Miranda Cosgrove & Rob Gronkowski To Host Show, Deadline, ‏2022-03-09 (באנגלית אמריקאית)
↑  Ryan Gajewski, Kids’ Choice Awards: ‘Spider-Man: No Way Home’ Wins Big; Dr. Jill Biden Speaks, The Hollywood Reporter, ‏2022-04-10 (באנגלית אמריקאית)
↑  Michael Schneider, ‘Severance,’ ‘Ted Lasso’ Lead Streaming Nominees for 2nd Annual HCA TV Awards, Variety, ‏2022-07-07 (באנגלית אמריקאית)
↑  Armando Tinoco, HCA TV Awards: ‘Severance’ Tops Streaming Winners In Night 2, Joining ‘The White Lotus’, ‘Abbott Elementary’, ‘Better Call Saul’, Deadline, ‏2022-08-15 (באנגלית אמריקאית)
↑  Armando Tinoco, Saturn Awards Nominations: ‘The Batman’, ‘Nightmare Alley’, ‘Spider-Man’, ‘Better Call Saul’ Top List, Deadline, ‏2022-08-12 (באנגלית אמריקאית)
↑  Dean Simons, Syndicated Comics, The Beat, ‏2022-10-27 (באנגלית אמריקאית)
קרחון לאנק

| --- | --- |
אין תמונה חופשית
 מידע כללי
 על שם:  רנה לאנק 
 מיקום:  אזור הברית האנטארקטית 
 קואורדינטות:  64°12′00″S 62°13′00″W﻿ / ﻿64.2°S 62.2167°W﻿ / -64.2; -62.2167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון לאנק(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון לאנק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לאנק(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לאנק
 
קרחון לאנק (באנגלית: Laënnec Glacier) הוא קרחון בצידו המזרחי של האי בראבנט, בארכיפלג פאלמר שבאנטארקטיקה.
אורכו של הקרחון 6 קילומטרים.
הקרחון מנקז את המדרונות הצפון מזרחיים של הרי סטריבוג, ואת המדרונות הצפון מערביים של רמת אוורולווה.
היסטוריה > גילוי הקרחון

הקרחון צולם מהאוויר לראשונה על ידי האנטיג אירוסרוויירס בע"מ, בין השנים 1956–1957.
הקרחון מופה בהתבסס על תצלומים אלה בשנת 1959.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הקרחון נקרא על שמו של רנה לאנק, ממציא צרפתי שהמציא את הסטטוסקופ, והיה מחלוצי רפואת הריאות.
קרב ווז'

קרב ווז' (Vosges ‏ 58 לפנה"ס) היה קרב גדול בין הרפובליקה הרומית לקואליציה הסואבית במהלך מלחמת גאליה. בקרב זה ניצח הצבא הרומאי תחת פיקודו של יוליוס קיסר את הקואליציה הסואבית תחת פיקודו של אריוביסטוס. הניצחון הרומאי סיים את הנוכחות הגרמאנית בשטח גאליה.
רקע

הסואבים היו קואליציה חזקה של שבטים גרמאנים מהגדה המזרחית של הריין. סואבים בראשותו של אריוביסטוס הוזמנו להתערב בסכסוך פנימי בתוך גאליה בין הסקוואנים והארוורנים מצד אחד ואיידואים מהצד השני. הסואבים הטו את הכף נגד האיידואים ואלה הפסידו בקרב. לאחר מכן, במקום לחזור לגדה המזרחית של הריין, החליטו הסואבים להתיישב בתוך גאליה ונכסו לעצמם חלק גדול משטחם של הסקוואנים, שהיו אלה שהזמינו אותם לגאליה מלכתחילה. גרוע מכך, מספרם עלה כעת לכדי 120,000 אנשים (כולל אזרחים).
לאחר תבוסת ההלווטים בקרב ביבראקטה פנו שבטים גאלים רבים, ובמיוחד האיידואים והסקוואנים שסבלו מאוד מהנוכחות הגרמאנת בגאליה, ליוליוס קיסר בבקשה שיתערב למענם ויסלק את הגרמאנים מגאליה. מבחינה חוקית היה קיסר בבעיה. מצד אחד האיידואים היו בעלי ברית רומאים, אך גם אריוביסטוס היה בעל ברית רומאי. לכן, לא הייתה לו עילה חוקית לתקוף את אריוביסטוס. העדר העילה החוקית לא הפריעה לקיסר, שהיה בתחילתו של מסע כיבוש נרחב בגאליה במטרה לזכות ביוקרה אישית וממון.
קיסר דרש במפגיע מאריוביסטוס לסגת מגאליה. המשא ומתן כשל והצדדים הגיעו לכדי עימות. הגרמאנים להתארגן לקרב והתקדמו לעבר וסונטיו (Vesontio; בזאנסון המודרנית), שהייתה העיר הראשית של הסקוואנים. קיסר לא רצה להפקיר את העיר לגורלה ומיהר לאזור בראש צבאו כדי ליירט את הצבא הגרמאני לפני שהוא הגיע לעיר. לאחר מנוחה קצרה בעיר יצא הצבא הרומי צפונה ופגש את הגרמאנים במישור אוכסנפלד (Ochsenfeld) שבאו-רן (Haut-Rhin) המודרני של צרפת בקרבת הר ווֹז' (Vosges) כ-130 ק"מ מווסונטיו. מגעים דיפלומטיים נוספים שנוהלו במקום כשלו.
כוחות ופיקוד > הצבא הרומי

| סד"כ צבאו של יוליוס קיסר> שם הלגיון ומספרו | סד"כ צבאו של יוליוס קיסר> הערות |
| --- | --- |
הלגיון השביעי קלאודיה (Claudia): 
הלגיון השמיני אוגוסטה (Augusta): 
הלגיון התשיעי היספנה (Hispana - ספרדי): 
הלגיון העשירי אקווסטריס (Equesteris - רכוב): 
הלגיון האחד-עשר קלאודיה: 
הלגיון השנים עשר פולמינטה (fulminata, נגזר מ-fulmen - ברק; ידוע גם בכינוי ויקטריס [Victrix] - המנצח): 
בתקופה זו הצבא הרומי היה צבא מקצועי וחייליו ראו בשירות בו קריירה ארוכת שנים. המבנה המבצעי החשוב ביותר בצבא הרומי היה הלגיון, שנחלק לקוהורטות. בלגיון שירתו אזרחים רומאים בתפקידי חיל רגלים כבד ולא נכללו בו חיילים קלי חימוש או פרשים. בנוסף ללגיונות שירתו בצבא הרומי חילות עזר שחייליהם גויסו מקרב עמים כבושים או מקרב שכירי חרב. חיילים אלו שירתו בחיל הפרשים וביחידות של חיל רגלים קל.
הלגיונר היה מוגן היטב בשריון שרשראות, מגן גדול סקוטום ועל ראשו קסדה טובה. שריונו של הלגיונר היה טוב כמו שריונו של האריסטוקרט הגאלי, אך היות שהאריסטוקרטים היו מעטים היווה השריון הכבד של הלגיונר יתרון מכריע בקרב. לחימושו השתמש הלגיונר בחרב גלדיוס שאורכה כ-50–65 ס"מ ונועדה בעיקר לדקירה, בפגיון כבד ובכידון הטלה כבד פילום. הפילום היה יעיל לטווח של כמה עשרות מטרים והיה מסוגל לפלח את המגן של היריב ואף להוציא אותו מכלל שימוש. כך נותר הלוחם הגאלי חשוף ללא מיגון אפקטיבי כלשהו, נתון לחסדי הלגיונר המשוריין בכבדות.
בתקופה זו נחלק הלגיון ל-10 קוהורטות (סדר גודל של גדוד, 480-600 לוחמים), כל אחת בת שש קנטוריות (סדר גודל של פלוגה, 80-100 לוחמים) תחת פיקודו של קנטוריון. סביר להניח שבתחילת המערכה כלל כל לגיון כ-5,000 לוחמים, ובסופה נותרו בו כ-4,000 בגלל האבידות בקרבות. בעקבות הרפורמה המריאנית כלל הלגיון אך ורק חיל רגלים כבד ולא היו בו כוחות קלים כלשהם או פרשים. בנוסף, כל לגיון כלל יחידות ארטילריה אורגניות. כל קנטוריה הייתה מצוידת בסקורפיון (סוג של בליסטרה קלה) ואילו לכל קוהורטה נוספה בנוסף לכך בליסטרה כבדה יותר. לגיון בתקן מלא כלל 60 סקורפיונים ו-10 בליסטרות.
בגלל היעדר הפרשים בלגיונות נאלץ קיסר לגייס פרשים מקרב בעלי בריתו. מרביתם גויסו מקרב השבטים הגאלים שהיו נאמנים לו ומספרם השתנה משנה לשנה, אך בכל אופן לא היה גבוה במיוחד ועמד בממוצע על כ-3,000 עד כ-4,000 פרשים. בשנת 55 דיווח קיסר בספרו שמשרתים בצבאו 5,000 פרשים, אם כי זה מספר חריג. בנוסף, שירתו בצבאו עוד כ-500 פרשים גרמאנים.
כוחות רגלים קלים סופקו על ידי חיל העזר. שמם מטעה מעט; אמנם רבים אכן היו חמושים באופן קל ללא מיגון כבד, אך חלקם היו מוגנים היטב בשריון. השם "קל" מצביע לא רק על סוג החימוש, אלא בעיקר על צורת הלחימה: לגיונרים נלחמו במערך צפוף ואילו חיילי העזר נלחמו במערך פזור יותר. כוחותיו הקלים של קיסר כללו קלעים מהאיים הבלאריים, מטילי כידונים מנומידיה ועוד.
כוחות ופיקוד > גרמאנים

הלוחמים הגרמאנים היו פראיים יותר מהגאלים וקשריהם עם תרבויות הים תיכוניות היה מצומצמים הרבה יותר. הגרמאנים נהגו להתיישב בכפרים ולא בנו ערים בצורות. בדומה לגאלים לא הייתה להם מסגרת צבאית מסודרת והלוחמים ציידו את עצמם בכלי הנשק. בדרך כלל לא השתמשו בשריון כלשהו מלבד מגן. השתמשו במגוון כלי נשק: חניתות, חרבות וגם אלות וגרזנים. גם הפרשים לא היו מוגנים בדרך כלל בשריון, אך שיתפו פעולה עם חיל רגלים קל ובכך שיפרו את יעילותם. במהלך המלחמה חיל הפרשים הגרמאני בדרך כלל הצליח להתגבר על חיל הפרשים הגאלי. מבחינה חיצונית היו גדולים יותר בממדי גופם מהגאלים והרומאים. בניגוד לבני תרבויות הים התיכון נהגו ללבוש בגדי צמר כי פשתן היה מוצר מותרות באזורם.
הקרב

המערכה נפתחה בהמתנה מורטת עצבים שנמשכה חמישה ימים, במהלכה היו התכתשויות בין הפרשים של הצדדים, שבהם ניצחו בדרך כלל הפרשים הגרמאנים. כדי לאלץ את הגרמאנים לצאת לקרב החליט קיסר להקיף את עמדותיהם במחנות רומאים מבוצרים. בסופו של דבר, יצאו הגרמאנים מהמחנה ונערכו לקרב.
הצבא הגרמאני נערך לפי שבטים, כל שבט בגוש שלו. הצבא הרומי נערך בהתאם לשיטתו המקובלת בשלושה קווים מקבילים. בניגוד לקרב ביבראקטה, הפעם שילב קיסר את הלגיונות החדשים בקו, אחרי שהרגיש שהם צברו די ניסיון כדי לעמוד במשימה. הלגאטים והקווסטור לקחו על עצמם את הפיקוד על הלגיונות השונים, אם כי קיסר לא מוסר איזה לגאטוס פיקד על איזה לגיון.
הקרב היה קשה והישגי הצדדים היו זהים: בימינם הרומאים הצליחו להדוף את האגף הגרמאני, אך אגפם השמאלי היה נתון בסכנת קריסה. פובליוס ליקיניוס קראסוס, בנו של מרקוס ליקיניוס קראסוס, שפיקד על חיל הפרשים, ראה את הסכנה והורה ללגיונרים שהיו מוצבים בשורה השלישית לתגבר את האגף הנתון בסכנה. פעולתו הייתה יעילה והתגבורת הצליחה לייצב את המצב. בינתיים האגף הרומאי הימני הצליח לפרוץ את המערך הגרמאני והמוראל הגרמאני נפל.
משראו שכל תקוותם אבדה, שברו את השורות והתחילו לנוס לעבר הריין. הפרשים הרומאים רדפו אחרי הגרמאנים הנסוגים וטבחו ברבים מהם, אם כי אריוביסטוס הצליח לברוח. גורלו לא נודע ושמו לא הופיע לאחר מכן במקורות.
לקריאה נוספת

גאיוס יוליוס קיסר, מלחמת גאליה, ספר ראשון תרגום מלטינית, מבוא והערות משה ליפשיץ. ירושלים, הוצאת כרמל, תשע"ב (2011). (גרסה דיגיטלית של הספר בפרויקט גוטנברג) (באנגלית)
פלוטארכוס, חיי אישים - אנשי רומי: חייו של יוליוס קיסר, תרגם מהמקור היווני והוסיף מבוא והערות: יוסף ג. ליבס. ירושלים, מוסד ביאליק, 1954.
דיו קסיוס, היסטוריה, ספר 38
Adrian Goldsworthy, Ceaser - The life of Colossus. Yale university press, 2006 pp. 224 - 232
Peter Wilcox and Rafael Trevino, Barbarians against Rome: Rome's Celtic, Germanic and Gallic enemies. Osprey Publishing, 2000
P.A. Brunt, Italian Manpower 225 BC - 29 AD. Oxford university press, 1971.
Nic Fields, The Roman Army: The Civil Wars 88 - 31 BC. Osprey, 2008
Kate Gilliver, Caeser's Gallic Wars. Osprey, 2002
הערות שוליים

↑  מדידת המרחק בגוגל בין וסנוטיו והר ווֹז'
↑  הטבלה על פי המקורות הבאים: טבלת הכוחות באתר ליוויוס; Lawrence Keppie, p. 56.
↑  לפירוט אודות מספרי הלוחמים בלגיון ראו בהרחבה P. A. Brunt, pp. 687-693
↑  Nic Fields, p. 11
↑  Adrian Goldsworthy (2003), p. 192
↑  Goldsworthy (2006), p. 196
↑  Nic Fields, p. 17
↑  Phil Barker, p. 18
↑  Peter Wilcox and Rafael Trevino, p. 12
| מלחמת גאליה |
| --- | --- | --- |
| אזורים גאוגרפיים | הרפובליקה הרומית • גאליה • גאליה בלגיקה • גאליה אקוויטניה • האי הבריטי • גרמאניה |  |
| קרבות | קרב אראר • קרב ביבראקטה • קרב ווז' • קרב אקסונה • קרב סאביס • המצור על האופידום של האדוואטוקים • קרב אוקטודורוס • קרב מפרץ קיברון (56 לפנה"ס) • כיבוש גאליה אקוויטניה במלחמת גאליה  •  כיבוש שטחי האונלים • פלישות יוליוס קיסר לבריטניה • קרב אטואטוקה • המצור על מחנהו של קיקרו • המצור על אוואריקום • המצור על גרגוביה • קרב לוטטיה • המצור על אלסיה • המצור על אוקסלודונום |  |
| שבטים גאלים, בריטונים וגרמאנים | הלווטים • איידואים • סואבים • נרווים • רמים • בלובאקים • אדוואטוקים • מנפים • מורינים • ונטים • אונלים • קוריוסוליטים • לקסובים • פיקטונים • קטובלאונים • אבורונים • אוסיפטים  • טנקטרים • קארנוטים • ארוורנים • סקוואנים • טרינובנטים |  |
| מנהיגים בולטים | מנהיגים בולטים |  |
| רומאים | יוליוס קיסר • טיטוס לאביינוס • פובליוס וטניוס • אולוס הירטיוס • סרוויוס גלבה • קווינטוס פדיוס • סאבינוס • לוקיוס קוטה • קווינטוס קיקרו • קראסוס • אלבינוס • רבילוס • מרקוס מאמורה • מרקוס קראסוס • מרקוס אנטוניוס • לוקיוס וורנוס  • דיוויקיאקוס • ולריוס פרוקילוס • טאסגטיוס |  |
| גאלים | ורקינגטוריקס • אורגטוריקס • דיוויקו • אריוביסטוס • גלבה • בודואוגנטוס • וירידוביקס • קסיוולאונוס • אינדוטיומארוס • אמביוריקס • קאטיבולקוס • אקו • קומיוס • ליטוויקוס • סדולוס • ורקאסיוולנוס • אפורידוריקס |  |
| ערכים נוספים | מלחמת גאליה (ספר) |  |
| --- | --- |
בקרת זהויות :  NLI: 987007550619205171 
מפת המערכה
פריסת הכוחות בקרב
קרחון לאנגוואד

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°08′00″S 168°50′00″E﻿ / ﻿73.13333°S 168.83333°E﻿ / -73.13333; 168.83333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לאנגוואד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לאנגוואד
 
קרחון לאנגווארד (באנגלית: Langevad Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון ממוקם 3 קילומטרים מדרום לקרחון בארג.
קרחון מנקז לכיוון דרום-מערב את חצי האי דניאלי.
הקרחון נשפך אל חלקו התחתון של קרחון בורכגרווינק.
היסטוריה > גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של מייקל וו. לאנגווארד (Michael W. Langevad), שהיה טכנאי אלקטרוניקה בתחנת האלט בשנת 1957.
קרלס קוממלה

קרלס קוממלה לופס-דל פן (בקטלאנית: Carles Comamala López-Del Pan, לעיתים נקרא בשם הספרדי "קרלוס" (Carlos); ‏1887, מדריד, ספרד - 1976, ברצלונה) היה מנתח אורתופדי במקצועו וכדורגלן ששיחק בברצלונה בין 1903 ל-1912. קוממלה הקים מספר מועדוני כדורגל בקטלוניה והיה חבר בהנהלת ברצלונה במשך שנתיים, בין 1909 ל-1911, אז גם היה אחראי על עיצוב הסמל של המועדון.
ביוגרפיה

קוממלה נולד במדריד לאם בסקית ואב מהאיים הקנריים. בילדותו עברה המשפחה לברצלונה, שם חי עד מותו. קוממלה היה במקצועו מנתח אורתופדי, ובמקביל עסק רבות בפעילויות ספורט שונות - הוא עסק במספר ענפים: התעמלות, אתלטיקה, שחייה, הוקי שדה ובראשם, כדורגל. קוממלה היה חבר טוב של מייסד מועדון הכדורגל ברצלונה, ז'ואן גאמפר, ולאחר שהלה פרש ממשחק ב-1903, תפס קוממלה את מקומו כחלוץ הקבוצה. אליו הצטרף תוך זמן קצר גם אחיו, ארסני, וב-1909 הצטרף אח שלישי לקבוצה, אאוראו, אם כי ארסני ואאוראו מיעטו לשחק ולשתף פעולה עם קרלס.
קוממלה הבקיע כמות גבוהה של שערים כחלוץ. סך הכול, במהלך 9 השנים ששיחק במדי הקבוצה, כבש 172 פעמים ב-145 משחקים רשמיים ולא רשמיים. הוא היה שותף עמה ל-4 זכיות באליפות קטלוניה. ב-1910, בגמר הגביע הספרדי בו פגשה ברצלונה את אספניול דה מדריד, כבש קוממלה שער שסייע לקבוצתו לנצח 3-2 ולזכות בגביע. ב-1912 היה שותף לזכייה בגביע בפעם השנייה בקריירה שלו, אך הוא לא שותף במשחק הגמר.
בין 1909 ל-1911, במקביל לכך שהיה שחקן במועדון הכדורגל ברצלונה, היה גם חבר הנהלה. ב-1910 נערכה תחרות לעיצוב הסמל של ברצלונה, ועיצובו של קוממלה היה זה שנבחר. סמל המועדון נותר דומה עד היום, עם שינויים מינוריים. בנוסף לכך, בתקופתו ככדורגלן, פעל קוממלה בהקמת וניהול מועדונים - הוא הקים את המועדונים אייריש, גלנו, ששחקניו היו סטודנטים מבית החולים של ברצלונה, ואוניברסיטארי. לאחר שהפסיק לשחק בברצלונה ב-1912, שיחק לתקופות קצרות באספניול ובקזואל, גם הן בעיר ברצלונה.
ב-1915 היה קוממלה אחד מהמקימים של האגודה הקטלאנית לאתלטיקה, וב-1924 שימש למספר חודשים נשיא האגודה. ב-1923 היה מקימה ונשיאה הראשון של האגודה הקטלאנית להתעמלות לתקופה קצרה. במהלך השנים היה בהנהלת מספר קבוצות ספורט בקטלוניה. קוממלה שב לתפקיד הנשיא של אגודת ההתעמלות ב-1940, אותו מילא עד 1945. בקדנציה זו דאג לייסד את אליפות קטלוניה בהתעמלות.
תארים > ברצלונה

הגביע הספרדי (2): 1909/1910, 1911/1912
אליפות קטלוניה (4): 1904/1905, 1908/1909, 1909/1910, 1910/1911
לקריאה נוספת

Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
קצין אוכלוסייה

קצין אוכלוסייה או קצין אוכלוסייה בלחימה (בראשי תיבות: קָאָ"ל) הוא קצין בדרגת סגן עד רב־סרן האמון על מתן מענה ראשוני למקרים הומניטריים בעת מלחמה. הקצין מלווה את הכוחות בשטח ומסייע בתיאום וייעוץ בנושאים הומניטריים במצבי קיצון ואף במניעת פגיעה באוכלוסייה אזרחית. בצה"ל מקור התפקיד הוא בשנות ה-50 של המאה ה-20, אז שימשו קציני היחידה כמושלים צבאיים של היישובים הערביים במדינת ישראל. התפקיד בתצורתו הנוכחית נוצר בעקבות לקחים שנלמדו ממבצע עופרת יצוקה לגבי תורת הלחימה בעימות מול ארגוני טרור בשטח בנוי שבו מצויה אוכלוסייה אזרחית.
לשם יצירת התפקיד נפתח תחום המרכיב האזרחי בלחימה ביחידת תיאום פעולות הממשלה בשטחים, ובדצמבר 2010 נפתח קורס הקא"לים הראשון. הקא"לים עוברים קורסים והשתלמויות בבית הספר לתיאום וקישור שבמחנה גדעונים. בין היתר הם לומדים על תשתיות אזרחיות, הכרת הסביבה בה הם פועלים, היכרות עם מאפייני האוכלוסייה, צרכים הומניטריים, הכרת הארגונים הבינלאומיים, השפעת התקשורת על הלחימה והשפה הערבית. בנוסף, מדמים החניכים בקורס לחימה במהלכה יתמודדו עם הקשיים העולים בלחימה בשטח בנוי, רווי אוכלוסייה אזרחית, תחת אש.
במהלך מבצע צוק איתן נעשה שימוש לראשונה בקא"לים בקרב. במבצע הקא"לים תיווכו בין האוכלוסייה האזרחית לכוחות צה"ל, סייעו למג"דים בנושאים הומניטריים, קישרו בין ארגונים בין לאומיים לכוחות ותיאמו פינויי פצועים בזמן אמת. לאחר מבצע צוק איתן ובעקבות ריבוי התביעות הבינלאומיות, קיבל התפקיד משמעות גדולה יותר בעיקר בגלל יתרונם של הקא״לים בהכרת הזירה הפלסטינית, מרחב הפעולה בו הם פועלים, ידיעת השפה הערבית ושליטה ברזי המקצוע, תיאום וקישור צבאי ואזרחי אשר מסייעים ביצירת קשר ישיר עם האוכלוסייה במרחב הלחימה.
הערות שוליים

↑  שרון ביטון, אור אלרום, האם בחלוף 50 שנים הבנו כיצד נכון להילחם בסביבה אזרחית?, בין הכתבים 31-32, יבשה ב', 2021, עמ' 175-190
1 2  נועם אמיר, ‏מפיקים לקחים ממבצע צוק איתן: החל קורס קציני אוכלוסייה, באתר מעריב אונליין, 18 באוגוסט 2015
ערך זה הוא קצרמרבנושא צבא. אתם מוזמנים לתרום לוויקיפדיה ו.